**ГОДИШЕН ПЛАН**

**ЗА ДЕЙНОСТТА НА НЧ „СЪЗНАНИЕ 2012” с. ЯКОВЦИ, общ. ЕЛЕНА за 2024г.**

**І. Основна цел**

Развитие на читалището, като местен общностен център с културна, туристическа, информационна и социална функция. Възстановяване на история, обичаи, традиции и забележителности. Предлагане на местни атракции и туристически продукт.

**ІІ. Задачи**

1. Създаване на малък библиотечен фонд от книги, снимки, документи.

2. Развиване на любителско творчество.

3. Организиране на празненства, концерти и чествания.

4. Събиране и съхраняване на вещи и предмети от миналото на населеното място и района в автентичен кът към читалището.

5. Работа по проекти за модернизиране на читалището и допълнителен източник за финансиране на дейността му.

6. Поддържане на диалог с местната и общинска власт.

7. Сътрудничество с партньори, неправителствени организации и обмен на добри практики с колеги от други читалища.

**ІІІ. Инициативи на НЧ „СЪЗНАНИЕ 2012” с. ЯКОВЦИ, общ. ЕЛЕНА за 2024г.**

- Зимни празници :

 Коледен благотворителен базар. Украса на Коледна елха в центъра на селото. Подреждане на коледна трапеза с традиционни ястия. Народно веселие.

- 21 януари - Бабин ден - Празнична вечер с участието на жени от селото.

- 14 февруари - Трифон Зарезан /Денят на лозята и виното/, обичая „Зарязване на лозе”, дегустации на вино и общоселско веселие.

- 1-ви март –украса на дървета в селото с бели и червени конци.

- 8-ми март - Международен ден на жената. Закупуване на символични подаръци и цветя за жените. Празнична трапеза.

- 22-ри март - Световен ден на водата- Пролетно почистване на селото.

- 8-ми април - Лазаровден. Пресъздаване на обичая "Лазаруване"

- Великден – благотворителен базар.

- 22-ри април Денят на земята – Засаждане на дръвчета и почистване на селото.

- 24 май – Подреждане на изложба от книги, снимки, документи свързани с обществения и просветен живот на селото в миналото. Поставяне на инициатива за организиране на родови срещи.

- месец юни – Ден на Света Троица /Педесетница/ - Празник на селото – водосвет, празнична програма.

- 24 юни –Празнуване на Еньовден. Плетене на Еньовденски венец. Пресъздаване на празнична обредност.

- Участие в събора на народните читалища и Празника на Шарената черга в с.Блъсковци.

- 1 юли - "Риболовен турнир на плувка" - Състезание на плувка с изненади и награди за първенците.

"Училище за малки рибари" - придобиване на първоначални умения по риболовство за най-малките.

- месец септември - Участие в инициативата „Да изчистим България заедно“. Почистване на района около с.Яковци.

- Участие в Димитровденски празници в гр.Елена и празник на Еленски бут с кулинарна изложба.

- 1-ви ноември - Ден на народните будители - Подреждане на автентичен кът с вещи и предмети от миналото на населеното място и района.

- Рекламна продукция /диплянки и социален профил/ на селото и читалището.

**ІV. Заседания на читалищното настоятелство:**

месец януари

1. Отчет на дейността на НЧ „СЪЗНАНИЕ 2012” с. Яковци - докладва председателят

2. Финансов отчет на получените приходи и направените разходи за 2023г. -докладва секретарят

месец февруари

Приемане бюджета за 2024 г., разисквания по бюджета, търсене на възможности за финансиране на читалището - докладва секретарят

месец март

1. Състояние на материалната база- нужда от ремонти по сградата - докладва секретаря.

2. Разглеждане финансовото състояние на читалището- въпроси и задачи за решаване - докладва секретарят

Подготовка за предстоящи празници – докладва секретарят

месец май

Подготовка за предстоящи празници – докладва секретарят

месец ноември

Приемане План за дейността на читалището за 2025 г.

 Председател :………………………….

 /Й.Спасов/